Organizare

1 – Consiliul de administrație Consiliul de administrație are următoarele responsabilități: (a) adoptarea Planului general ATM aprobat de Consiliu, menționat la articolul 1 alineatul (2) din Regulamentul privind SESAR, și aprobarea eventualelor propuneri de modificare a acestuia; (b) elaborarea unor orientări și adoptarea deciziilor necesare pentru punerea în aplicare a fazei de dezvoltare a proiectului SESAR și exercitarea controlului general asupra punerii sale în aplicare; (c) aprobarea programului de activitate al întreprinderii comune și a programelor anuale de activitate menționate la articolul 16 alineatul (1), precum și aprobarea bugetului anual, inclusiv a schemei de personal; (d) autorizarea negocierilor și luarea deciziilor cu privire la aderarea unor noi membri și la acordurile aferente menționate la articolul 1 alineatul (3); (e) supravegherea executării acordurilor dintre membri și întreprinderea comună; (f) numirea și demiterea directorului executiv și aprobarea organigramei și monitorizarea activității directorului executiv; (g) deciziile privind sumele și procedurile de plată aferente contribuțiilor financiare ale membrilor și evaluarea contribuțiilor în natură; (h) adoptarea normelor financiare ale întreprinderii comune; (i) aprobarea conturilor anuale și a bilanțului; (j) adoptarea raportului anual cu privire la evoluția fazei de dezvoltare a proiectului SESAR și la situația sa financiară, menționat la articolul 16 alineatul (2); (k) deciziile privind propunerile adresate Comisiei privind prelungirea duratei de existență sau dizolvarea întreprinderii comune; (l) elaborarea procedurilor privind acordarea drepturilor de acces la toate activele corporale și necorporale aflate în proprietatea întreprinderii comune și transferul acestora; (m) elaborarea normelor și a procedurilor de atribuire a contractelor necesare aplicării Planului general ATM, inclusiv a procedurilor care reglementează conflictele de interese; (n) deciziile privind propunerile adresate Comisiei de modificare a statutului în conformitate cu articolul 24; (o) exercitarea oricăror alte prerogative și competențe și exercitarea oricăror alte funcții, inclusiv înființarea de filiale, dacă acest lucru se dovedește a fi necesar pentru faza de dezvoltare a proiectului SESAR; (p) adoptarea măsurilor pentru punerea în aplicare a articolului 8. 2 – Directorul executiv Directorul executiv își îndeplinește atribuțiile total independent, în limita prerogativelor acordate. Directorul executiv coordonează execuția proiectului SESAR în cadrul orientărilor stabilite de Consiliul de administrație, în fața căruia răspunde. Directorul executiv furnizează Consiliului de administrație toate informațiile necesare pentru exercitarea mandatului acestuia. Directorul executiv are următoarele atribuții: (a) angajarea, gestionarea și supravegherea personalului întreprinderii comune, inclusiv a personalului menționat la articolul 8; (b) organizarea, gestionarea și supervizarea activităților întreprinderii comune; (c) prezentarea de propuneri privind organigrama către Consiliul de administrație; (d) elaborarea și actualizarea periodică a programului de activitate global al întreprinderii comune și a programului de activitate anual al acesteia, inclusiv o estimare a costurilor programului, prezentând aceste documente Consiliului de administrație; (e) întocmirea, în conformitate cu normele financiare, a proiectului de buget anual, inclusiv a schemei de personal, prezentând aceste documente Consiliului de administrație; (f) asigurarea respectării obligațiilor întreprinderii comune care decurg din contractele și acordurile încheiate; (g) asigurarea desfășurării activităților întreprinderii comune într-o deplină independență și în absența oricărui conflict de interese; (h) redactarea și prezentarea către Consiliul de administrație a raportului anual privind evoluția proiectului SESAR și situația sa financiară, precum și a oricărui alt raport solicitat de Consiliul de administrație; (i) prezentarea către Consiliul de administrație a bilanțului și a conturilor anuale; (j) prezentarea către Consiliul de administrație a oricăror eventuale propuneri care implică o modificare în concepția proiectului SESAR. 3 – Auditul intern Auditorul intern al Comisiei Europene. 4 – Auditul extern Curtea de Conturi Europeană. 5 – Autoritatea responsabilă de descărcarea de gestiune Parlamentul European, Consiliul Uniunii Europene și Consiliul de administrație al întreprinderii comune SESAR.